**PIRKUMA LĪGUMS**

**Nr.PNP-2014/13/1**

Pāvilosta, 2014.gada 16.jūnijā

**Pāvilostas novada pašvaldība**, turpmāk tekstā saukts Pircējs, tās domes priekšsēdētāja Ulda Kristapsona personā, kurš rīkojas saskaņā ar Pāvilostas novada domes Nolikumu, no vienas puses, un **SIA SELDING** (reģ. Nr.40003684081), turpmāk tekstā saukts Pārdevējs, tās valdes locekļa Raivja Medņa personā, kurš rīkojas saskaņā ar statūtiem, no otras puses, abas kopā sauktas Puses, katra atsevišķi Puse, noslēdz šādu līgumu (turpmāk tekstā

līgums):

**1. LĪGUMA PRIEKŠMETS**

1.1. Pamatojoties uz Pāvilostas novada domes pastāvīgās Iepirkumu komisijas 10.06.2014. lēmumu iepirkuma procedūrā **„ Saimniecības preču piegāde Pāvilostas novada pašvaldības iestādēm”** (iepirkuma identifikācijas Nr.PND-2014/13), Pārdevējs pārdod un piegādā, bet Pircējs pērk un pieņem **Saimniecības preces**–iepirkuma 1.daļa (turpmāk līguma tekstā – Preces) Pāvilostas novada pašvaldības iestādēm un struktūrvienībām, tādā apjomā, specifikācijā un par tādām cenām, kas norādītas Pārdevēja šajā līguma punktā noteiktajā iepirkumā iesniegtajā finanšu un tehniskā piedāvājumā un atbilstoši šajā līguma punktā noteiktā iepirkuma noteikumu sadaļas - Iepirkuma specifikācijas noteikumiem. Šajā līguma punktā noteiktās Iepirkuma specifikācijas (1.daļa), Pārdevēja finanšu piedāvājuma kopijas ir pievienotas līgumam un ir līguma neatņemamas sastāvdaļas.

1.2. Puses vienojas, ka Līguma darbības ietvaros Pircējs ir tiesīgs pasūtīt un pirkt mazāku Preču skaitu nekā noteikts Līguma pielikumos. Samaksa veicama tikai par reāli pasūtīto un piegādāto Preču skaitu. Minētais noteikts arī Līguma pielikumā esošajā iepirkuma specifikācijā.

**2. LĪGUMA DARBĪBAS TERMIŅŠ**

2.1. Līgums stājas spēkā **16.06.2014.** un ir spēkā līdz brīdim, kad Puses ir izpildījušas visas tām līgumā noteiktās saistības.

2.2. Preces piegādi un pārdošanu Pārdevējs **uzsāk 16.06.2014. un pilda līdz 15.06.2015.**

**3. LĪGUMA SUMMA UN SAMAKSAS KĀRTĪBA**

3.1. Līguma summa par līgumā noteikto visa Preču apjoma pārdošanu un piegādi tiek noteikta **EUR 3049.37 (trīs tūkstoši četrdesmit deviņi euro, 37 centi),** tajā skaitā PVN 21% - EUR 529,29 (pieci simti divdesmit deviņi euro, 23 centi).

3.2. Norēķini tiek veikti par katru veikto un piegādāto Preces pasūtījuma apjomu (par kuru Puses vienojušās līguma 4.4. punktā noteiktajā kārtībā), 30 (trīsdesmit) dienu laikā no preču-pavadzīmes rēķina un Preču saņemšanas dienas, ja piegādāto Preču kvalitāte, sortiments, specifikācija un cena atbilst Pārdevēja šajā līgumā noteiktajā iepirkuma procedūrā iesniegtajam piedāvājumam un līguma nosacījumiem.

3.3. Pircējs visus Līgumā noteiktos maksājumus par piegādātajām Precēm veic ar pārskaitījumu uz Pārdevēja Līguma rekvizītos norādīto bankas kontu.

3.4. Līgumā noteiktie Pircēja maksājumi tiek uzskatīti par veiktiem brīdī, kad Pircējs ir iesniedzis bankā izpildei maksājuma uzdevumu par konkrēto maksājumu un tā to ir pieņēmusi izpildei.

3.5. Līguma pielikumā esošajā Pārdevēja finanšu piedāvājumā noteiktās Preces vienas vienības cenas tiek noteiktais nemainīgas uz visu līguma darbības laiku, izņemot gadījumu, ja tās tiek samazinātas.

**4. PUŠU TIESĪBAS UN PIENĀKUMI**

4.1. Pircējs apņemas:

4.1.1. ievērot līguma nosacījumus;

4.1.2. informēt Pārdevēju par Preču kvalitātes neatbilstību līguma un tā pielikumu nosacījumiem ne vēlāk kā nedēļas laikā no neatbilstības konstatēšanas brīža, sastādot par to aktu, bet ne vēlāk, kā 15 (piecpadsmit) dienu laikā no Preču un preču pavadzīmes-rēķina saņemšanas brīža.

4.2. Pircēja struktūrvienības, adreses, kuras Pircēja vārdā veic Preces pasūtījumus:

* + 1. Pāvilostas novada pašvaldība, Dzintaru iela iela 73, Pāvilosta, Pāvilostas novads;
		2. Vērgales pagasta pārvalde, „Pagastmāja ”, Vērgale, Vērgales pagasts, Pāvilostas novads;
		3. Pāvilostas vidusskola, Dzintaru ielā 52, Pāvilosta, Pāvilostas novads;
		4. Vērgales pamatskola, „ Skola”, Vērgale, Vērgales pagasts, Pāvilostas novads;
		5. Pāvilostas Mūzikas skola, Dzintaru iela 23, Pāvilosta, Pāvilostas novads;
		6. Pāvilostas mākslas skola, E. Šneidera laukums 2, Pāvilosta, Pāvilostas novads;
		7. Pāvilostas pilsētas pirmsskolas izglītības iestāde „Dzintariņš ”, Stadiona iela 6, Pāvilosta, Pāvilostas novads;
		8. Vērgales pagasta pirmsskolas izglītības iestāde „ Kastanītis ”, “Kastanītis”, Vērgale, Vērgales pagasts, Pāvilostas novads;
		9. Pāvilostas bibliotēka, Dzintaru iela 73, Pāvilosta, Pāvilostas novads;
		10. Sakas bibliotēka, „ Pagasta Māja ”, Sakas pagasts, Pāvilostas novads;
		11. Ulmales bibliotēka, „ Saulrieti ”, Ulmale, Sakas pagasts, Pāvilostas novads;
		12. Vērgales bibliotēka, „ Doktorāts ”, Vērgale, Vērgales pagasts, Pāvilostas novads;
		13. Ziemupes bibliotēka, „ Ziemupes tautas nams ”, Ziemupe, Vērgales pag., Pāvilostas novads;
		14. Saraiķu bibliotēka, Dārza iela 1a, Saraiķi, Vērgales pagasts, Pāvilostas novads;
		15. Pāvilostas kultūras nams, Dzintaru iela 47, Pāvilosta, Pāvilostas novads;
		16. Vērgales kultūras nams, „ Pagastmāja,” Vērgale, Vērgales pagasts, Pāvilostas novads;
		17. Ziemupes tautas nams, „ Ziemupes tautas nams ”, Ziemupe, Vērgales pagasts, Pāvilostas novads;
		18. Pāvilostas novadpētniecības muzejs, Dzintaru iela 1, Pāvilosta, Pāvilostas novads;
		19. Vērgales pagasta muzejs, „ Dīķenieki ”, Vērgale, Vērgales pagasts, Pāvilostas novads;
		20. Vērgales sporta nams, „ Sporta halle ”, Vērgale, Vērgales pagasts, Pāvilostas novads;
		21. Pāvilostas tūrisma informācijas centrs, Dzintaru iela 2, Pāvilosta, Pāvilostas novads;
		22. Rīvas bibliotēka”Rīva 2-22” Sakas pagasts, Pāvilostas novads;
		23. Pāvilostas novada bāriņtiesa, Dzintaru iela 73, Pāvilosta, Pāvilostas novads;
		24. Pāvilostas novada dzimtsarakstu birojs, Dzintaru iela 73, Pāvilosta, Pāvilostas novads;
		25. Pāvilostas novada sociālais dienests, Dzintaru iela 73, Pāvilosta, Pāvilostas novads;
		26. Pāvilostas novada pašvaldības policija, Dzintaru iela 73, Pāvilosta, Pāvilostas novads.

4.3. Gadījumā, ja mainās kāda no līguma 4.2. punktā minētajām Pircēja adresēm, tad Pircējs par to informē Pārdevēju.

4.4. Pārdevējs apņemas:

4.4.1. Veikt Preču piegādi līgumā paredzētajā termiņā un apjomos, t.i., piegādāt Preces 2 (divu) darba dienu laikā no attiecīga Preču pasūtījuma saņemšanas uz to Pircēja iestādi, kura ir veikusi konkrēto Preču pasūtījumu.

4.4.2. Gadījumā, ja piegādātās Preces neatbilst līgumā un Pārdevēja līguma 1.1.punktā noteiktajā iepirkumā iesniegtā finanšu un tehniskā piedāvājuma nosacījumiem un cenai un/vai līguma 1.1.punktā noteiktā iepirkuma noteikumu sadaļas – Iepirkuma specifikācijas 3.iepirkuma daļai- noteiktajām prasībām, tad Pārdevējs šādas Preces 2 (divu) darba dienu laikā no neatbilstības konstatēšanas brīža (par to Pircējs sastāda aktu un telefoniski paziņo Pārdevējam) uz sava rēķina samaina pret visiem noteikumiem un nosacījumiem atbilstošām Precēm.

4.4.3. Puses atsevišķi vienojas par katrā konkrētajā Preces pasūtījumā piegādājamo Preču sortimentu un apjomu. Minimālais pasūtījuma apjoms 50,00 EUR.

4.4. Līguma 1.1.punktā minētās Preces, apjomos par kuriem Puses vienojušās Līguma 4.4.1.punktā noteiktajā kārtībā, piegādāt Pircējam uz Pircēja iestādi, struktūrvienību, kura veikusi Preču pasūtījumu.

4.5. Piegādāt tikai līguma 1.1.punktā noteiktajā iepirkumā iesniegtajā tehniskajā piedāvājumā noteiktās preces.

4.6. Par Preču saņemšanas apliecinājumu kalpo Pušu vai to atbildīgo personu parakstīta Preču pavadzīme- rēķins.

**5. PUŠU MANTISKĀ ATBILDĪBA**

5.1. Līgumā noteiktā Preces samaksas termiņa kavējuma Pircējs maksā Pārdevējam līgumsodu 0,1 % no summas, kuras samaksa tiek kavēta, taču kopumā ne vairāk kā 10 % no summas, kuras samaksa tiek kavēta.

5.2. Ja Pārdevējs kavē Preču piegādes termiņu, par kuru Puses vienojušās līguma 4.4.1. punkta noteiktajā kārtībā vai arī kavē līguma 4.4.2.punktā noteikto Preču apmaiņas termiņu, tad Pārdevējs maksā Pircējam līgumsodu 1% apmērā par katru kavēto dienu no Preču pasūtījuma, kura piegāde vai apmaiņa tiek kavēta, kopējās summas, kas norādīta preču-pavadzīmē rēķinā, taču ne vairāk kā 10% no Preču pasūtījuma, kura piegāde vai apmaiņa tiek kavēta, kopējās summas.

5.3. Pircējam, veicot līgumā noteiktos maksājumus par Precēm, ir tiesības no tiem ieturēt līgumsodus, kas Pārdevējam noteikti un aprēķināti saskaņā ar līgumu.

5.4. Līgumsoda samaksa neatbrīvo tā maksātāju (Pusi) no līgumā noteikto saistību izpildes.

5.5. Puses viena otrai ir mantiski atbildīgas par līgumsaistību pārkāpšanu, kā arī zaudējumu radīšanu kādai no Pusēm saskaņā ar Latvijas Republikas normatīvajiem aktiem un līgumu.

**6. NEPĀRVARAMAS VARAS APSTĀKĻI**

6.1. Pušu atbildība neiestājas, ja līguma saistību izpildi aizkavē vai padara neiespējamu nepārvaramas varas apstākļi (stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes utt.).

6.2. Pusei, kurai saistību izpildē iestājušies nepārvaramas varas apstākļi, par to rakstveidā jāziņo otrai Pusei, norādot šos apstākļus, to iestāšanās laiku un iespējamo izbeigšanos, pievienojot kompetentas institūcijas izdotu izziņu par nepārvaramas varas iestāšanās faktu, ne vēlāk kā triju kalendāro dienu laikā no to iestāšanās dienas.

6.3. Pēc nepārvaramās varas apstākļu izbeigšanās Puses rakstiski vienojas par līguma termiņu pagarināšanu vai arī tā darbības izbeigšanu.

**7. STRĪDU IZŠĶIRŠANAS KĀRTĪBA**

7.1. Strīdus un domstarpības, kas Pusēm var rasties par līgumu un tā izpildi līguma darbības laikā, Puses risina pārrunu ceļā.

7.2. Ja strīdus un domstarpības nav iespējams atrisināt pārrunu ceļā, tad tie izšķirami tiesā, Latvijas Republikas normatīvajos aktos noteiktajā kārtībā.

**8. LĪGUMA LAUŠANA**

8.1. Pārdevējam ir tiesības vienpusēji lauzt līgumu, rakstiski paziņojot par to Pircējam, gadījumos, ja Pircējs neveic maksājumus un nokavējuma nauda sasniedz 10% no līguma summas, kas norādīta līguma 3.1.punktā.

8.2. Pircējam ir tiesības vienpusēji lauzt līgumu, rakstiski paziņojot par to Pārdevējam, gadījumos, ja:

8.2.1. Pārdevējs kavē Preču piegādi vairāk kā 3 (trīs) dienas no līgumā noteiktā Preču piegādes termiņa;

8.2.2. Pārdevējs vairāk kā 3 (trīs) kalendārās dienas kavē līguma 4.2.2.punktā noteikto Preces apmaiņas termiņu.

8.2.3. Pārdevējs neievēro un/vai nepilda līguma 3.5. un/vai 4.5.punktu nosacījumus.

8.2.4. Pārdevējs bankrotē vai tā darbība tiek izbeigta vai pārtraukta kādu citu svarīgu iemeslu dēļ (piemēram, maksātnespējas ierosināšana, likvidācijas uzsākšana u.c. iemesli)

8.3. Rakstiski vienojoties, Puses ir tiesīgas lauzt līgumu kāda cita iemesla dēļ.

8.4. Gadījumā, ja līgums tiek izbeigts pirms termiņa, tad Pircējam ir pienākums veikt norēķinus par faktiski saņemto Preci līdz līguma laušanas dienai.

8.5. Gadījumā, ja līgums tiek lauzts kādas Puses vainas dēļ, kas izpaudusies kā līguma saistību nepildīšana vai nepienācīga pildīšana vai zaudējumu nodarīšana otrai Pusei, tad Pusei, kura ir vainojam līguma laušanā, ir jāatlīdzina otrai Pusei tiešie zaudējumi, kas tai rodas saistībā ar līguma laušanu. Gadījumā, ja Līgums tiek lauzts Pārdevēja vainas dēļ, tad Pārdevējs maksā Pircējam papildus zaudējumiem arī līgumsodu 10% apmērā no Līguma 3.1.punktā noteiktās Līguma summas, saskaņā ar Pircēja sagatavotu rēķinu. Šajā Līguma punktā noteiktais līgumsods nomaksājams 5 (piecu) dienu laikā no šajā Līguma punktā noteiktā rēķina izrakstīšanas dienas.

**9. NOBEIGUMA NOTEIKUMI**

9.1. Parakstītais Līgums pilnībā apstiprina Pušu vienošanos. Nekādas mutiskas vienošanās nav uzskatāmas par Līguma sastāvdaļām. Jebkuras izmaiņas vai papildinājumi Līgumā jāizdara rakstveidā un jāparaksta Pušu pilnvarotiem pārstāvjiem.

9.2. Līguma grozījumi un papildinājumi ir spēkā tikai tad, ja tie ir noformēti rakstveidā un tos ir parakstījušas abas līguma slēdzējas puses.

9.3. Parakstot Līgumu, Pārdevējs garantē un uzņemas pilnu atbildību par to, ka Preču, kuras tiks piegādātas Pircējam šī līguma ietvaros, kvalitāte atbilst Latvijas Republikā noteiktajiem standartiem un tehniskajiem noteikumiem un Preču izgatavotāja uzrādītajiem parametriem un kvalitātei, kā arī Līguma un tā pielikumu nosacījumiem.

9.4. Puses, tām līgumā noteiktās saistības un to izpildi, nav tiesīgas nodot trešajām personām bez otras Puses rakstiskas piekrišanas, izņemot gadījumu, kas noteikts līguma 9.8.punktā.

9.5. Parakstot līgumu, Pārdevējs piekrīt šādam nosacījumam - ja Pārdevējam līguma ietvaros izveidosies parāda saistības pret Pircēju, tad Pircējs būs tiesīgs bez saskaņošanas ar Pārdevēju veikt Pārdevēja datu apstrādi (nodot parāda piedziņu vai savas saistības jebkurai parādu piedziņas firmai, kā arī vākt, reģistrēt, ievadīt, glabāt, sakārtot, pārveidot, izmantot, nodot, pārraidīt, izpaust, bloķēt vai dzēst Pārdevēja datus).

9.6. Kontaktpersona no Pircēja puses –Pāvilostas novada pašvaldības iepirkumu speciāliste Dace Zaļkalne, tālrunis 63484561, faksa Nr. 63484567, e-pasts: dace.zalkalne@pavilosta.lv.

9.7. Kontaktpersona no Pārdevēja puses- Ainārs Jermačenko, tālrunis 29729977, e-pasts ainars@selding.lv.

9.8. Līgums, tiesības un pienākumi, kas izriet no tā, ir saistoši Pusēm un to attiecīgiem tiesību un saistību pārņēmējiem, pilnvarniekiem.

9.7. Līgums sagatavots un parakstīts 2 (divos) eksemplāros, katrs eksemplārs uz 5 (piecām) lapām, līgumam ir 1 pielikums uz 4 lapām, kas ir līguma neatņemama sastāvdaļa pa vienam eksemplāram katrai līgumslēdzējai Pusei. Abiem līguma eksemplāriem ir vienāds juridisks spēks.

**10. PUŠU REKVIZĪTI UN PARAKSTI**

|  |  |
| --- | --- |
| **PIRCĒJS** | **PĀRDEVĒJS** |
| Pāvilostas novada pašvaldība | SIA ”SELDING” |
| Dzintaru iela 73, Pāvilosta | Vidzemes iela 3, Ogre |
| Pāvilostas novads, LV- 3466 | LV-5001 |
| Reģ. Nr. 90000059438 | Reģ.Nr. 40003684081 |
| Norēķina konta Nr.LV32HABA0001402037066 | Norēķina konta Nr.LV55UNLA0050004480679 |
| AS SWEDBANK | AS SEB banka |
| Bankas kods:HABALV22 | Bankas kods:UNLALV2X |
| Priekšsēdētājs:  | Valdes loceklis |
| U.Kristapsons | R.Mednis |